Μιχάλης Διαλυνάς

Ο Μιχάλης Διαλυνάς (1984) είναι Έλληνας δημιουργός κόμικς και εικονογράφος. Στην Ελλάδα, έγινε γνωστός μέσα από ιστορίες με παραμυθιακά στοιχεία, ενώ συνεργαζόμενος με διάφορες μεγάλες εκδοτικές των ΗΠΑ έχει σχεδιάσει ήρωες όπως ο Spider-Man. Με πολλές εγχώριες και ξένες διακρίσεις, ο Διαλυνάς συγκαταλέγεται στους πλέον καταξιωμένους καλλιτέχνες της εγχώριας σκηνής των κόμικς.

 Ο Διαλυνάς γεννήθηκε στον Άγιο Νικόλαο της Κρήτης, από Έλληνα πατέρα και Ιρλανδή μητέρα. Σύμφωνα με τον ίδιο, ο πατέρας του ήταν επίσης αναγνώστης κόμικς και αγόραζαν μαζί τεύχη X-Men και Spider-Man. Επί σειρά ετών συμμετείχε στους Διαγωνισμούς Νέων Ταλέντων που διοργάνωνε κάθε χρόνο το περιοδικό 9, χωρίς όμως να καταφέρνει να κερδίσει κάποιο βραβείο. Τελειώνοντας το Λύκειο, μετακόμισε στην Αθήνα, ώστε να παρακολουθήσει μαθήματα σχεδίου και κόμικς. Το 2005, κέρδισε το Πρώτο Βραβείο Νέων Καλλιτεχνών του 9 και έκτοτε άρχισε να συνεργάζεται με αυτό και άλλα έντυπα, όπως η Γαλέρα. Το φανζίν Free your Line (2005), στο οποίο συμμετείχαν και άλλοι νεαροί δημιουργοί, ήταν η πρώτη δουλειά που παρουσίασε μέσω του Comicdom Con Athens. Άλλες σημαντικές αυτοεκδόσεις του είναι οι The Sneaky Stories of Snitch & Snatch (2009), που βραβεύτηκε ως το Καλύτερο Φανζίν στα Comicdom Awards, και το Trinkets (2009). Το 2010, το Trinkets επανεκδόθηκε από την Comicdom Press, ενώ το ίδιο έτος, ο Διαλυνάς ξεκίνησε τη σειρά Swan Songs (2010-2011) και συμμετείχε στη βραβευμένη ανθολογία At the Drive Ink - Heavy Liquid Strip Theater, μαζί με άλλους γνωστούς καλλιτέχνες όπως ο Βασίλης Γκογκτζιλάς, ο Βασίλης Λώλος και ο Tomek. Αυτήν την εποχή περίπου, άρχισε να εισάγεται περισσότερο στην αμερικανική βιομηχανία των κόμικς. Η πρώτες σημαντικές ξένες δουλειές του, ήταν η εικονογράφηση της σύντομης σειράς φαντασίας Amala's Blade (2013) και του τεύχους Superior Spider-Man Team-up Special (2013). Το 2014 άρχισε να κυκλοφορεί από την BOOM! Studios το The Woods, μια δραματική σειρά επιστημονικής φαντασίας, σε σχέδιο του Διαλυνά και κείμενο του Τζέιμς Τύνιον IV. Ήδη από το πρώτο τεύχος, ήταν μεγάλη εμπορική επιτυχία για την εταιρεία και έχει λάβει πολύ καλές κριτικές. Τον Ιούνιο του 2017 βραβεύτηκε ως το καλύτερο κόμικ στα GLAAD Awards, τα οποία τιμούν την ακριβή και δίκαιη απεικόνιση της ΛΟΑΤ κοινότητας. Το 2016 ανακοινώθηκε από το Syfy ότι έχει αγοράσει τα δικαιώματα για την παραγωγή τηλεοπτικής σειράς.Άλλες δουλειές του Διαλυνά στο εξωτερικό είναι η συνεργασία του με την IDW Publishing για διάφορους τίτλους με πρωταγωνιστές τα Χελωνονιντζάκια και με την DC Comics για τη σειρά Gotham Academy. Οι τρεις μεγαλύτερες επιρροές του Διαλυνά είναι οι Μάικ Μίνιολα, Γκάι Ντέιβις και Μανού Λαρσενέ. Άλλοι δημιουργοί-πρότυπα για αυτόν, είναι οι Κρις Γουέαρ και Ζαν Ζιρώ, ενώ θαυμάζει σκηνοθέτες όπως ο Τιμ Μπάρτον, ο Ζαν-Πιερ Ζενέ και ο Γκιγιέρμο Ντελ Τόρο. 2010: Καλύτερος Καλλιτέχνης στα ΕΒΚ Καλύτερο Φανζίν στα ΕΒΚ για το The Sneaky Stories of Snitch & Snatch 2011: Καλύτερος Καλλιτέχνης στα ΕΒΚ Καλύτερο Εξώφυλλο στα ΕΒΚ για το Trinkets - Ένα Πατάρι Γεμάτο Ιστορίες Βραβείο Κοινού στα ΕΒΚ για το Trinkets - Ένα Πατάρι Γεμάτο Ιστορίες 2015: Έπαινος Εξωτερικού στα ΕΒΚ 2016: Έπαινος Εξωτερικού στα ΕΒΚ 2017: GLAAD Award for Outstanding Comic Book για το The Woods Free you line (2005 - 2007, αυτοέκδοση) Big Bang! Vol. 2 #2 (2007, Ένατη Διάσταση) Blast Comics (2007, Giganto) Μια ατίθαση περιπέτεια ενός πεοκέφαλου ίππου (2007, αυτοέκδοση) Lynch (2008, ΚΨΜ) The Sneaky Stories of Snitch & Snatch (2009, αυτοέκδοση) Trinkets (2009, αυτοέκδοση) At the Drive Ink - Heavy Liquid Strip Theater (2010, Tilt) Swan Songs (2010 - 2011, Comicdom Press)Beneath bones (2010) Fleeting feathers (2011)Trinkets - Ένα Πατάρι Γεμάτο Ιστορίες (2010, Comicdom Press) PopGun Vol. 3 & 4 (2009, Image Comics) Ghostbusters: Displaced Aggression #4 (2009, IDW Publishing) Amala's Blade (2013, Dark Horse Comics) Superior Spider-Man Team-up Special #1 (2013, Marvel) Adventure Time #29 (2013, Boom! Studios) The Woods (2014 - 2017, Boom! Studios) Gotham Academy #17 (2016, DC) Gotham Academy Annual #1 (2016, DC) Teenage Mutant Ninja Turtles Universe #5 (2016, IDW Publishing) Teenage Mutant Ninja Turtles #53-55 (2016, IDW Publishing) Teenage Mutant Ninja Turtles Dimension X #2 (2017, IDW Publishing) Teenage Mutant Ninja Turtles Universe #16-18 (2017, IDW Publishing) Επίσημη ιστοσελίδα Συνέντευξη στο YouTube Συνέντευξη στο Entertainment Weekly